אורתקנתוס

אורתקנתוס (שם מדעי: Orthacanthus) הוא סוג של כריש נכחד שחי בין הקרבון הפנסילבני לפרם שבעידן הפלאוזואיקון. מאובניו נמצאו ברחבי אירופה ואמריקה הצפונית וקיבלו שם בידי החוקר השווייצרי-אמריקאי לואי אגאסי ב-1840.

מאפיינים 
דג זה היה בעל קרניים מעל ראשו והיה בעל סנפיר גבי גדול ורחב כמו של צלופח. ככל הנראה הוא חי במים מתוקים בביצות ונהרות רדודים לאורך אירופה ואמריקה הצפונית. מבנה שיניו דמויי-הניבים מרמז שהיה טורף והוא הגיע לאורך 3 מטרים.

הדג היה אולי טורף-על בסוף הקרבון והפרם, אז טרף דגים אחרים ודו-חיים בביצות והנהרות. נמצאו הוכחות לקניבליזם ממאובניו. הוא נכחד בהכחדת הפרם שהובילה לתחילת עידן המזוזואיקון.

בתרבות 
דג זה הופיע במשחק עולם היורה: המשחק.

קישורים חיצוניים

בעלי חיים שתוארו ב-1843
טקסונים שתוארו בידי לואי אגאסי
קסנקנתידה
בעלי חיים שחיו בקרבון פנסילבני באמריקה הצפונית
בעלי חיים שחיו בקרבון באירופה
בעלי חיים שחיו בפרם באמריקה הצפונית
מאובני טקסונים שתוארו ב-1843